Document ID: 32006R1502

KOMISIJAS REGULA (EK) Nr. 1502/2006
(2006. gada 28. septembris)
par Padomes Regulas (EK) Nr. 1165/98 par īstermiņa statistiku īstenošanu attiecībā uz dalībvalstīm piešķiramajām atkāpēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 19. maija Regulu (EK) Nr. 1165/98 par īstermiņa statistiku (1), un jo īpaši tās 17. panta h) apakšpunktu,
tā kā:
(1)
Regulā (EK) Nr. 1165/98 tika noteiktas pamatnostādnes attiecībā uz Kopienas īstermiņa statistiku par uzņēmējdarbības ciklu.
(2)
Regula (EK) Nr. 1158/2005 ieviesa jaunus mainīgos lielumus un uzlika jaunus pienākumus dalībvalstīm attiecībā uz pārskata periodiem, detalizācijas līmeni un prasīto datu iesniegšanas termiņiem.
(3)
Rezultātā valstu statistikas sistēmām jāpielāgojas.
(4)
Regula (EK) Nr. 1158/2005 nosaka atsevišķiem mainīgajiem lielumiem maksimālos pārejas periodus, ko Komisija var piešķirt.
(5)
Ir zaudējušas spēku atkāpes, ko pieņēma ar Komisijas 2001. gada 23. marta Regulu (EK) Nr. 606/2001, kas īsteno Padomes Regulu (EK) Nr. 1165/98 par īstermiņa statistiku attiecībā uz izņēmumiem, kas piešķirami dalībvalstīm (2).
(6)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1165/98 13. pantā un Regulas (EK) Nr. 1158/2005 pielikumā minētās atkāpes ir precizētas šās Regulas pielikumā.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 28. septembrī

Labels: 15
19